Golden Oak Ranch

De **Golden Oak Ranch** is in filmranch by Santa Clarita yn 'e Amerikaanske steat Kalifornje, minder as in oere riden benoarden Los Angeles. De ranch is eigendom fan The Walt Disney Company en foarmet in reuseftige backlot fan 360&nbsp;ha dy't brûkt wurdt foar de opnamen fan films en tillefyzjesearjes.

## Skiednis
It lân fan wat de Golden Oak Ranch wurde soe, waard yn 'e twadde helte fan 'e 1950-er jierren yn 't earstoan pachte troch filmstudio Walt Disney Productions foar *Adventures of Spin & Marty*, in segmint fan it berneprogramma *[[The Mickey Mouse Club]]*. Yn 1959 waard it lân definityf troch Disney oankocht foar de priis fan $300.000. De namme fan 'e Golden Oak Ranch ferwiisd nei de ûntdekking fan goud yn it gebiet troch in Francisco López, jierren foar de útbraak fan 'e Kalifornyske Goudkoarts.

## Bestjoer
De Golden Oak Ranch is yn it bedriuwekonglomeraat fan Disney yndield by Walt Disney Studios Operations (foarhinne en no noch wol bekend as Disney Studio Services), in ôfdieling fan 'e difyzje Walt Disney Studios dy't oer it behear fan studiokompleksen giet. Behalven de Golden Oak Ranch hat dy ôfdieling ek de Walt Disney Studios (Burbank), de Prospect Studios, KABC7 Studio&nbsp;B en Disney Studios Australia op 'e noed.

## Fasiliteiten
De Golden Oak Ranch beslacht in oerflak 360&nbsp;ha. (Mei de oarspronklike oankeap yn 1959 wie mar 127&nbsp;ha muoid, mar troch letter oankeapen waard de filmranch fierder útwreide.) It grutste part fan 'e Golden Oak Ranch bestiet út gerzige fjilden mei hjir en dêr in klútsje beammen, trochsnien troch twa beekjes. Der is ek in wetterfal. Al ier waarden op 'e ranch ferskate fêste filmsets yn 'e westernstyl boud, en yn 2012 waarden der ek in winkelstrjitte en in wenstrjitte boud. De winkelstrjitte omfiemet 42 winkels, wylst de wenstrjitte út 23 huzen bestiet, dy't allegearre in oare arsjitektoanyske styl hawwe. 

Yn maaie 2013 makke Disney bekend dat it bedriuw plannen hie foar de ûntwikkeling fan nochris 23&nbsp;ha lân fan 'e Golden Oak Ranch. Dêr moat in ultramodern filmstudiokompleks ferrize mei seis nije soundstages en dêropta produksjekantoaren. It kompleks sil "Disney/ABC Studios at The Ranch" komme te hjitten. Yn augustus 2013 waarden de plannen goedkard troch Los Angeles County.

## Produksjes
### Films
In seleksje fan films dy't alteast foar in diel op 'e Golden Oaks Ranch opnommen binne:
**[[Old Yeller (film)|Old Yeller]]* (1957)
**[[Toby Tyler or 10 Weeks with a Circus (film)|Toby Tyler or 10 Weeks with a Circus]]* (1960)
**[[The Parent Trap (film út 1961)|The Parent Trap]]* (1961)
**[[The Love Bug]]* (1968)
**[[Herbie Rides Again]]* (1974)
**[[Herbie Goes to Monte Carlo]]* (1977)
**[[The Muppet Movie]]* (1979)
**[[Back to the Future (film)|Back to the Future]]* (1985)
**[[Short Circuit (film út 1986)|Short Circuit]]* (1986)
**[[Buffy the Vampire Slayer (film)|Buffy the Vampire Slayer]]* (1992)
**[[Fire Down Below (film út 1997)|Fire Down Below]]* (1997)
**[[Pirates of the Caribbean: At World's End]]* (2007)
**[[The Muppets (film)|The Muppets]]* (2011)
**[[Behind the Candelabra]]* (2013)
**[[Pete's Dragon (film út 2016)|Pete's Dragon]]* (2016)

### Tillefyzje
In seleksje fan tillefyzjesearjes dy't alteast foar in diel op 'e Golden Oaks Ranch opnommen binne:
**[[The Mickey Mouse Club]]* (1955–1957)
**[[Zorro (tillefyzjesearje út 1957)|Zorro]]* (1957–1959)
**[[Bonanza]]* (1959–1973)
**[[Little House on the Prairie (tillefyzjesearje)|Little House on the Prairie]]* (1974–1983)
*** (1979)
**[[The Dukes of Hazzard (tillefyzjesearje)|The Dukes of Hazzard]]* (1979–1985)
**[[The A-Team]]* (1983–1987)
**[[Desperate Housewives]]* (2011) (seiz. 8, ôfl. 6)
**[[Westworld (tillefyzjesearje)|Westworld]]* (2016–2022)

## Keppelings om utens
*Offisjele webside fan 'e Golden Oak Ranch